L'Ajuntament de Sagunt celebra per primera vegada el Dia de la Constitució
09 de desembre 2019

![](/media/0vscma0z/86_c_dia-de-la-constitucion-41.jpg)  
  

L'Ajuntament de Sagunt ha celebrat per primera vegada el Dia de la Constitució amb la lectura de la carta magna pels xiquets i xiquetes del municipi. L'acte es va desenvolupar divendres passat a les 12.00 hores a la Casa Municipal de Cultura del Port de Sagunt i va comptar amb una alta participació de la població.

  

L'Alcaldia va convidar tots els centres d'Educació Infantil i Primària del municipi, tant públics com concertats, a participar en esta iniciativa en la qual l'alumnat llegiria diferents articles de la Constitució Espanyola.

  

La primera tinenta d'alcalde, María José Carrera, que va obrir l'acte, va mostrar la seua satisfacció per l'alta participació i va agrair als centres educatius del municipi que van acollir amb entusiasme i alegria esta jornada i als xiquets i xiquetes que van participar en la lectura.​

  

![](/media/ezkb5blu/86_c_dia-de-la-constitucion-21.jpg)  

  

Darío Moreno va ressaltar que l'Ajuntament de Sagunt havia organitzat esta celebració a fi de divulgar els principis i valors de la carta magna, «**que és la millor garantia perquè la democràcia, la llibertat i el respecte continuen sent normes fonamentals de la nostra convivència**». L'alcalde va destacar la participació dels xiquets: «**Hem volgut fer partícip a la infància en este acte i al fet que els nostres esforços han de concentrar-se en esta part de la població que no ha viscut la Transició i, amb actes com el que hui ens ocupa, podem veure i sentir la importància de tindre este marc normatiu que garantix que tots tinguem els mateixos drets**».

  

Així mateix, l'alcalde va subratllar el nivell de progrés i avanç que existix al país, però també que «**encara queda molt per a fer fins a aconseguir una societat plenament igualitària i inclusiva**». Per este motiu, «**la nostra responsabilitat és vetlar pel futur de la ciutadania, aconseguir majors cotes de llibertat i progrés, amb esperit crític, però sempre constructiu. Hem de sumar a les llibertats ja aconseguides noves i renovades idees filles dels temps que corren**», va explicar Moreno. En definitiva, va finalitzar l'alcalde, «**la Constitució serà sempre la garantia per a aconseguir una societat lliure, igualitària i justa de l'Estat de Dret. Mostrem la nostra energia en un dia tan assenyalat, sentim-nos orgullosos de construir la societat que mereixem**».

  

![](/media/beupb2rz/86_c_dia-de-la-constitucion-4.jpg)  
  
![](/media/uurfqysk/86_c_dia-de-la-constitucion-47.jpg)  
  
![](/media/slcpeim3/86_c_dia-de-la-constitucion-7.jpg)  
  
![](/media/uwuhpzkn/86_c_dia-de-la-constitucion-16.jpg)  
  

![](/es-va/Actualidad/Pagines/Dia-de-la-Constitucion.aspx?ControlMode=Edit&DisplayMode=Design)![](/media/oetbpfzg/86_c1_dia-de-la-constitucion-11.jpg)  
  
  
  
  
  
  

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-celebra-per-primera-vegada-el-dia-de-la-constitucio/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-celebra-per-primera-vegada-el-dia-de-la-constitucio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-celebra-per-primera-vegada-el-dia-de-la-constitucio/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-celebra-per-primera-vegada-el-dia-de-la-constitucio/)